**BALATONVILÁGOS KÖZSÉG ÖNKORMÁNYZAT KÉPVISELŐ-TESTÜLETÉNEK**

**5/2021.(V.28.) önkormányzati rendelete**

**a 2020. évi pénzügyi terv végrehajtásáról**

**Általános Indoklás**

A helyi önkormányzatok és költségvetési szerveik beszámoló készítésre, zárszámadásra vonatkozó kötelezettségeinek főbb szabályait az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet és az államháztartás számviteléről szóló 4/2013. (I. 11.) Korm. rendelet rendelkezései tartalmazzák:

Az államháztartásról szóló 2011. évi CXCV törvény (továbbiakban: Áht.) 91. §. (1) bekezdésében foglaltak szerint a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet 1. §-ában foglaltakra tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a Polgármester gyakorolja a képviselő-testület döntéshozatali hatásköreit.

Az Önkormányzat 2020. évi pénzügyi teljesítéséről szóló rendelet megalkotása indokolt annak érdekében, hogy a 2020. évi kötelezettséggel terhelt maradványok 2021. évi költségvetési évre történő áthozatala megtörténhessen.

**Részletes indokolás**

1. **§-hoz**

A 2020. évi pénzügyi terv végrehajtásáról szóló 5/2021. (V.28.) önkormányzati rendelet (továbbiakban: Rendelet) a 2020. évi költségvetés végrehajtásából adódó bevételi és kiadási főösszegek teljesítési adatait, valamint azok részletezését bemutató mellékleteket tartalmazza.

1. **§-hoz**

A Rendelet a 2020. évi költségvetés zárszámadásának részletes adatait bemutató mellékletek tartalmára vonatkozó szabályozást tartalmazza.

1. **§-hoz**

A Rendelet az Önkormányzat és a költségvetési szervek maradványának 2021. évi előirányzatokon történő átvezetésére vonatkozó kötelezettséget, rendelkezést tartalmazza.

1. **§-hoz**

A Rendelet hatályára vonatkozó rendelkezést tartalmazza.